Joshua Butler Wright

Joshua Butler Wright (Irvington New York 18. oktoober 1877 – 4. detsember 1939 Havanna Kuuba) oli Ameerika Ühendriike esindav diplomaat, kes teenis riiki saadikuna Ungaris, Uruguays, Tšehhoslovakkias ja viimaks Kuubal. Ta oli kahekümnes ja samas viimane riigisekretäri kolmas abi.

Riigiteenistus
pisi|Eesti Wabariigi saadik Ants Piip ja J. Butler Wright; foto on tehtud pärast esimese volituste üleandmist 1923. aasta vana-aastaõhtul Washingtonis Valges Majas
J. Butler Wrighti residents-osariigiks oli Wyoming.https://history.state.gov/departmenthistory/people/wright-joshua-butler Ametikohad (märgitud ametiaja algus):
 1923 – riigisekretäri kolmas abi
 1924 – riigisekretäri asetäitja president Calvin Coolidge'i ja riigisekretär Charles Evans Hughesi administratsioonis
 1927 – Coolidge nimetas ta USA saadikuks Ungaris
 1930 – Herbert Hoover nimetas ta USA saadikuks Uruguays
 1934 – Franklin D. Roosevelt nimetas ta USA saadikuks Tšehhoslovakkias
 1937 – Roosevelt nimetas ta USA suursaadikuks Kuubal, kus ta 1939. aastal pärast operatsiooni suri

Tema viimasel eluaastal, kui ta oli suursaadik Kuubal, sildus Havannas aurulaev St. Louis, pardal peamiselt pagevad Saksa juudid. See juhtum oli aluseks 1976. aasta filmile “Neetute merereis”.

Isiklikku
Ta oli C. R. Wrighti poeg ning abiellus Maude A. Wolfe'iga 1902. aasta juunis.

Viited

Kategooria:Ameerika Ühendriikide diplomaadid
Kategooria:Sündinud 1877
Kategooria:Surnud 1939